Jeanne Joubert, Author at LitNet
Nadat Jeanne Joubert 'n BA in beeldende kuns aan die Universiteit van Kaapstad en 'n senior onderwysdiploma aan die Universiteit Stellenbosch behaal, is sy enkele jare betrokke by die kunsonderwys, waarvan die vele fasette 'n sentrale belangstelling in haar lewe bly. Terwyl sy in verskeie hoedanighede aan die Universiteit van die Vrystaat verbind is, verander sy haar studierigting mettertyd na die kunsgeskiedenis en visuele studies en behaal sy 'n BA Honneurs, MA en PhD daarin aan die Universiteit van die Vrystaat. In haar studieveld speel die mensbeeld, veral die selfportret en betragtersimplikasies, saam met die gebrokenheid van mense soos dit in die kunsgeskiedenis plek vind, 'n sentrale rol. Die laaste nege jaar aan die Universiteit van die Vrystaat geniet sy die pos as kurator van die Johannes Stegmann-kunsgalery met die verantwoordelikheid van kunsuitstallings, die kunsversameling van die universiteit en uitgebreide opvoedkundige aspekte. Gedurende haar vele reise in die buiteland is die besoek van kunsmuseums en -uitstallings 'n konstante fokus. Na aftrede vestig sy en haar man hulle in Mosselbaai.
This is a continuation of a previous article, which focuses on ways in which representations of a radical human brokenness can deepen and enrich relationships between art and religion.
Jeanne Joubert 2012-11-14 "Die geskilderde selfportret is nie net die vaslegging van 'n spieëlbeeld nie, maar 'n kunsgenre wat aansluit by 'n stelsel van redelik konstante topoi,konvensies en patrone wat die subjektiwiteit van die kunstenaar op die voorgrond kan stel."